钦定古今图书集成/理学汇编/文学典/第022卷 > 征崇
## 钦定古今图书集成/理学汇编/文学典/第022卷 > 征崇

按《吴志程秉传》：“秉为太子太傅时，率更令河南征崇，
亦笃学立行云。”

《吴录》曰：崇字子和。治《易》《春秋左氏传》，兼善内术。本姓李，遭乱更姓，遂隐于会稽，躬耕以求其志。好尚者从学，所教不过数人辄止，欲令其业必有成也。所交结如丞相步骘等，咸亲焉。严畯荐崇“行足以厉俗，学足以为师。” 初见太子登，以疾赐不拜。东宫官僚皆从谘询，太子数访以异闻。年七十而卒。